ALLAHABAD: बड़े से लेकर छोटे पंडालों और घरों में गणपति बप्पा मोरया, गणपति बप्पा मोरया. इस जयकारे की गूंज शुक्रवार को शहर के एक छोर से लेकर दूसरे छोर तक में सुनाई दी. भाद्रपद शुक्ल पक्ष की चतुर्थी तिथि को पूजा पंडालों में ढोल नगाड़ों व थाप के बीच विधि विधान से भगवान गणेशजी की मूर्तियां स्थापित की गई. मूर्ति स्थापना के साथ ही तीन सितम्बर तक गणपति महोत्सव का उल्लास भक्तों के बीच दिखाई देगा.